# Gail Bradbrook

Gail Marie Bradbrook (South Elmsall, West Yorkshire, Anglaterra, 30 d'abril de 1972) és una científica i activista contra l'escalfament global anglesa, cofundadora del moviment social ambiental Extinction Rebellion.

## Trajectòria

Bradbrook va néixer al comtat de West Yorkshire on el seu pare treballava en una mina a South Kirkby. Va estudiar biofísica molecular a la Universitat de Manchester i va realitzar un doctorat. Després de graduar-se, va realitzar treballs postdoctorals a l'Índia i a França. L'interès pels drets dels animals la va portar a unir-se al Partit Verd Europeu amb només 14 anys.
Entre 2003 i 2017, va ser directora d'estratègia a Citizens Online, una organització que promou l'accés a Internet per a usuaris discapacitats. Durant aquest període, va participar en el llançament de la campanya 'Fix the Web' el novembre de 2010.
Ha participat en diversos grups activistes a la localitat anglesa de Stroud, inclòs un període en el qual va ser directora voluntària de l'organització Transition Stroud entre 2010 i 2013, així com una protesta contra la fracturació hidràulica (fracking), diverses accions en oposició a la construcció d'una incineradora local, incloent una protesta nudista, i un bloqueig d'Extinction Rebellion a Merrywalks, Stroud. El 2015, amb George Barda, va crear el grup Compassionate Revolution (que es va transformar en Rising Up!, d'on va sorgir Extinction Rebellion): «Bradbrook havia estat involucrada en el moviment Occupy i les campanyes al voltant del pic petrolier, però no van aconseguir arrencar».
El 2016 va realitzar un retir espiritual a Costa Rica, on va prendre ayahuasca, iboga i kambo, a la recerca de certa claredat en el seu treball. Aquesta experiència "va fer que canviés el seu enfocament" per fer campanya. Poc després de tornar, va conèixer a Roger Hallam i van crear junts Extinction Rebellion. Bradbrook és activa en la creació de consciència sobre els perills de l'escalfament global antropogènic i creu que només la desobediència civil a gran escala pot provocar el canvi que es necessita.

## Vida personal

Bradbrook s'ha casat dues vegades, la primera vegada amb Jeffrey Forshaw i té dos fills. Viu a Stroud, igual que el seu excompany Simon Bramwell, també cofundador d'Extinction Rebellion.

## Obra

* 2019. «What is our place in these times?» a This Is Not a Drill: An Extinction Rebellion Handbook, Penguin Books, pp. 185-186, ISBN 9780141991443.

## Referències

* 1 2 Billen, Andrew. «Extinction Rebellion founder Gail Bradbrook: ‘We’re making people’s lives miserable but they are talking about the issues'» (en anglès). The Times. [Consulta: 23 abril 2019].
* ↑ «Call to fix 'inaccessible' sites» (en anglès). BBC.co.uk, 15-11-2010. [Consulta: 1r desembre 2018].
* ↑ «Gail Marie Bradbrook – Personal Appointments (free information from Companies House)» (en anglès). Beta.companieshouse.gov.uk. [Consulta: 18 desembre 2018].
* ↑ Richardson. «Compassionate Revolution Launch Event Highlights» (en anglès). Stroud Community TV, 30-06-2015. Arxivat de l'original el 18 de desembre 2018. [Consulta: 18 desembre 2018].
* ↑ «Compassionate Revolution – Pledge collective acts of art, heart, and civil disobedience» (en anglès). Compassionate-Revolution.net, 15-10-2015. Arxivat de l'original el 15 octubre 2015. [Consulta: 11 febrer 2019].
* 1 2 «Does Extinction Rebellion Have the Solution to the Climate Crisis?» (en anglès). The New Yorker, 21-07-2019. [Consulta: 15 octubre 2019].
* ↑ «Extinction Rebellion's co-founder on bringing London to a standstill» (en anglès). Evening Standard, 23-07-2019. [Consulta: 15 octubre 2019].
* ↑ Royden, Derek. «Mobilizing against extinction» (en anglès). NationofChange.org, 30-11-2018. [Consulta: 16 desembre 2018].
* ↑ «Extinction Rebellion founder Gail Bradbrook: 'We're making people's lives miserable but they are talking about the issues'» (en anglès). The Times, 19-04-2019. [Consulta: 23 setembre 2020].
* ↑ «Profile – Dr Gail Bradbrook» (en anglès). BBC.co.uk, 15-12-2018. [Consulta: 16 desembre 2018].
* ↑ «Britain's New Climate Change Protesters Are Desperate to Get Arrested» (en anglès). Vice.com, 21-11-2018. [Consulta: 16 desembre 2018].
* ↑ «I'm an MEP who helped block London's bridges to protest climate change. There is more civil disobedience to come» (en anglès). INews.co.uk, 20-11-2018. [Consulta: 16 desembre 2018].
* ↑ «Stroud, the gentle Cotswold town that spawned a radical protest» (en anglès). The Guardian, 20-04-2019. [Consulta: 21 abril 2019].

## Enllaços externs

* YouTube.com - Compassionate revolution - Off grid Festival 2016 (anglès)
* YouTube.com - Rising Up! How Things Change: The Duty to Disobey. conferència a la Universitat SOAS (2017) (anglès)